Det er tre ting jeg forbinder med Fremskrittspartiets stortingsrepresentant Tor André Johnsen. Da han kom inn på Stortinget for fire år siden, ba han om å få stortingsleilighet på vestkanten og ikke østkanten. Det flirte jeg litt av.

Han er også kjent for å gå med en slags metallskjorte innenfor den vanlige skjorten, slik at han unngår at brystkassen blir tilkoblet det trådløse nettverket eller noe i den dur.

I 2015 kunne VG avsløre at samme Johnsen gjentatte ganger hadde blitt anmodet av PST om ikke å ha så tett sosial omgang med ansatte ved Russlands ambassade. Likevel valgte Hedmark FrP å renominere denne mannen til førsteplass på listen. Forstå det den som kan.